ai4bharat/Pralekha huggingface dataset:
പെട്രോളിയം, പ്രകൃതി വാതക മന്ത്രാലയം
സബ്സിഡിയുള്ള ഗാർഹിക എൽപിജിയുടെ വില ഉപഭോക്താവിന് ഫലപ്രദമായ രീതിയിൽ പരിഷ്കരിക്കുന്നത് സർക്കാർ തുടരുന്നു
2011-12 സാമ്പത്തിക വർഷം മുതൽ 7,03,525 കോടി രുപ സർക്കാർ ആകെ ഇന്ധന സബ്സിഡിയായി നൽകിയിട്ടുണ്ടെന്ന് പെട്രോളിയം, പ്രകൃതിവാതക സഹമന്ത്രി ശ്രീ രാമേശ്വർ തെലി ഒരു ചോദ്യത്തിനുള്ള രേഖാമൂലമുള്ള മറുപടിയിൽ,ലോക് സഭയിൽ അറിയിച്ചു . 2021-22സാമ്പത്തിക വർഷത്തിൽ പാചക വാതകത്തിന്റെയും പ്രകൃതി വാതകത്തിന്റെയും സബ്സിഡിക്കുള്ള ബജറ്റ് എസ്റ്റിമേറ്റ് 12,995 കോടി രൂപയാണ്.
രാജ്യത്തെ പെട്രോളിയം ഉത്പന്നങ്ങളുടെ വില അന്തർദേശീയ വിപണിയിലെ അതാത് ഉത്പന്നങ്ങളുടെ വിലയുമായി ബന്ധപ്പെട്ടിരിക്കുന്നു.സബ്സിഡിയുള്ള ഗാർഹിക എൽപിജിയുടെ വില ഫലപ്രദമായി പരിഷ്കരിക്കുന്നത് സർക്കാർ തുടരുന്നു. അതെ സമയം അന്തർദേശീയ വിപണികളിലെ മാറ്റങ്ങൾക്ക് അനുസൃതമായി സബ്സിഡിയില്ലാത്ത ഗാർഹിക എൽപിജിയുടെ വിലകൾ ഒഎംസികളാണ് നിർണ്ണയിക്കുന്നത് .അന്തർദേശീയ വിപണിയിൽ ഉൽപന്ന വിലയിൽ ഉണ്ടാവുന്ന വർദ്ധനവോ കുറവോ അനുസരിച്ചും സബ്സിഡി സംബന്ധിച്ച സർക്കാർ തീരുമാനം അനുസരിച്ചും ഉൽപ്പന്നത്തിന്റെ സബ്സിഡിയിൽ വർധനയോ കുറവോ ഉണ്ടാവുന്നു.
രാജ്യരക്ഷാ മന്ത്രാലയം
സാങ്കേതികമായി പുരോഗമിച്ച സൈന്യം രാജ്യത്തിന്റെ താൽപര്യങ്ങൾ സംരക്ഷിക്കുന്നതിൽ നിർണായകമെന്ന് പ്രതിരോധ മന്ത്രി
ന്യൂ ഡൽഹി: മെയ് 25, 2023
സാങ്കേതികമായി പുരോഗമിച്ച സൈന്യം രാജ്യത്തിൻറെ താൽപര്യങ്ങൾ സംരക്ഷിക്കുന്നതിൽ നിർണായകമാണെന്ന് പ്രതിരോധ മന്ത്രി ശ്രീ രാജ്നാഥ് സിംഗ് പറഞ്ഞു. 25 മെയ് 2023ല് ന്യൂ ഡൽഹിയിൽ നടക്കുന്ന ദ്വിദിന ഡിആർഡിഒ-അക്കാദമിക കോൺക്ലേവ് ഉദ്ഘാടനം ചെയ്യുകയായിരുന്ന അദ്ദേഹം. അതിർത്തികളിൽ ഇരട്ട ഭീഷണി നേരിടുന്ന ഇന്ത്യയെ പോലുള്ള ഒരു രാജ്യത്തിന് അത്തരം ഒരു സൈന്യം അത്യന്താപേക്ഷിതമാണെന്ന് അദ്ദേഹം ഊന്നിപ്പറഞ്ഞു.
ഇരുപത്തിയൊന്നാം നൂറ്റാണ്ടിൽ നമ്മൾ നേരിടുന്ന വെല്ലുവിളികൾക്ക് പരിഹാരങ്ങൾ കണ്ടെത്തുന്നതിന് ഡി.ആർ.ഡി.ഒ യും അക്കാദമിക സമൂഹവും ഒരുമിച്ച് പ്രവർത്തിക്കേണ്ടത് അത്യാവശ്യമാണെന്ന്, 'ഡി.ആർ.ഡി.ഒ- അക്കാദമിയ പങ്കാളിത്തം - അവസരങ്ങളും വെല്ലുവിളികളും' എന്ന പ്രമേയത്തെ അടിസ്ഥാനമാക്കിയുള്ള സമ്മേളനത്തിൽ ശ്രീ രാജ്നാഥ് സിംഗ് പറഞ്ഞു. ഇത്തരത്തിലുള്ള പങ്കാളിത്തം പ്രതിരോധ സാങ്കേതിക വിദ്യകളിൽ മുൻനിര രാജ്യമായി ഇന്ത്യയെ മാറ്റാൻ സഹായക്കുമെന്നും അദ്ദേഹം അഭിപ്രായപ്പെട്ടു.
ഡി.ആർ.ഡി.ഒയും അക്കാദമിയും തമ്മിലുള്ള സമന്വയത്തിലൂടെ ഡി.ആർ.ഡി.ഒ ക്ക് രാജ്യം ഒട്ടാകെയുള്ള പ്രമുഖ സ്ഥാപനങ്ങളായ IISC, IIT, NIT, മറ്റ് സർവകലാശാലകൾ മുതലായവയിൽ നിന്ന് വൈദഗ്ധ്യമുള്ള മാനവ വിഭവ ശേഷി ലഭിക്കുമെന്നും പ്രതിരോധ മന്ത്രി പറഞ്ഞു. ഡി.ആർ.ഡി.ഒ യുടെ നൂതന സാങ്കേതികവിദ്യയുടെ വികസനത്തിനായുള്ള ഗവേഷണ-വികസന ഫണ്ടും അത്യാധുനിക അടിസ്ഥാന സൗകര്യങ്ങളും ലാബ് സൗകര്യങ്ങളും അക്കാദമിക സമൂഹത്തിനും ലഭ്യമാകും. നമ്മുടെ രാജ്യത്തിൻറെ സ്റ്റാർട്ട്-അപ്പ് സംസ്കാരം കൂടുതൽ മെച്ചപ്പെടുത്തുന്നതിന് ഈ പങ്കാളിത്തം വഴിയൊരുക്കുമെന്നും അദ്ദേഹം ചൂണ്ടിക്കാട്ടി.
ഡിആർഡിഒയിലെ ശാസ്ത്രജ്ഞരെ ഒരു നിശ്ചിത കാലയളവിലേക്ക് അക്കാദമിക് സ്ഥാപനങ്ങളിൽ ഫാക്കൽറ്റിയായി വിന്യസിക്കുന്നതിന് ഡിആർഡിഒ ശാസ്ത്രജ്ഞരോടും അക്കാദമിക് പ്രവർത്തകരോടും ആലോചിക്കണമെന്നും രക്ഷാ മന്ത്രി അഭ്യർത്ഥിച്ചു. അതേസമയം അക്കാദമിക മേഖലയിലെ വിദഗ്ധർക്കും ഡിആർഡിഒയിൽ ശാസ്ത്രജ്ഞരായി ഡെപ്യൂട്ടേഷനിൽ സേവനമനുഷ്ഠിക്കാം.
പ്രതിരോധ മന്ത്രാലയത്തിലെ മുതിർന്ന ഉദ്യോഗസ്ഥരും ഡി.ആർ.ഡി.ഓ-യിലെയും അക്കാദമിക മേഖലയിലെയും മുതിർന്ന ഗവേഷകരും ചടങ്ങിൽ പങ്കെടുത്തു.
ഡിആർഡിഒയുടെ ആവശ്യകതയ്ക്കും അക്കാദമിക മേഖലയിലെ കഴിവിനും ഇടയിൽ ഒരു പരസ്പര ബന്ധം സൃഷ്ടിക്കുകയാണ് രണ്ട് ദിവസത്തെ കോൺക്ലേവ് ലക്ഷ്യമിടുന്നത്. രാജ്യത്തുടനീളമുള്ള 350 ഓളം മുതിർന്ന അക്കാദമിക് വിദഗ്ധർ കോൺക്ലേവിൽ പങ്കെടുക്കുന്നുണ്ട്.
രാജ്യരക്ഷാ മന്ത്രാലയം
കഴക്കൂട്ടം സൈനിക് സ്കൂള് അദ്ധ്യാപകന് മാത്യു.കെ. തോമസിന് മികച്ച അദ്ധ്യാപകനുള്ള ദേശീയ പുരസ്കാരം
കഴക്കൂട്ടം സൈനിക സ്കൂളിലെ സോഷ്യല് സയന്സ് അദ്ധ്യാപകനായ മാത്യു.കെ.തോമസിന് 2020-21 ലെ മികച്ച അദ്ധ്യാപകനുള്ള ദേശീയ പുരസ്കാരം സെപ്റ്റംബര് 5 ന് ഓണ്ലൈനില് നടന്ന ചടങ്ങില് വച്ച് രാഷ്ട്രപതി സമ്മാനിച്ചു. 5 വര്ഷം ഇംഫാല് സൈനികസ്കൂളില് ജോലി ചെയ്തതിനു ശേഷം 1995 മുതല് അദ്ദേഹം കഴക്കൂട്ടം സൈനിക സ്കൂളില് സേവനമനുഷ്ടിക്കുകയാണ്.
(കഴക്കൂട്ടം സൈനിക സ്കൂളില് നിന്നും 2009 ല് മികച്ച അദ്ധ്യാപകനുള്ള പുരസ്കാരം ലഭിച്ച കെ. രാജേന്ദ്രനു ശേഷം രണ്ടാമത്തെയാളാണ് മാത്യു.കെ.തോമസ്.
പ്രത്യേക സേവനങ്ങളും ഫീച്ചറുകളും
മഹിളാ സമ്മാൻ : മഹാമേളയുമായി തപാൽ വകുപ്പ്.
തിരുവനന്തപുരം 20 ഫെബ്രുവരി 2023
സ്ത്രീകൾക്കായി ഈ വർഷത്തെ ബജറ്റിൽ പ്രഖ്യാപിച്ച മഹിളാ സമ്മാൻ ബചത് പത്ര യോജനയിൽ ചേരാൻ തപാൽ വകുപ്പിന്റെ POSB മഹാമേളയ്ക്ക് തുടക്കമായി. അഞ്ച് ദിവസത്തെ മേള വെള്ളിയാഴ്ച  സമാപിക്കും. കേരളത്തിലെ എല്ലാ പോസ്റ്റ് ഓഫീസുകളിലും ഈ പദ്ധതിയിലൂടെ അക്കൗണ്ട് തുറക്കാനുള്ള സൗകര്യം ലഭ്യമാകും. പണം ലാഭിക്കാനും സാമ്പത്തികമായി സ്വതന്ത്രരാകാനും സ്ത്രീകളെ പ്രോത്സാഹിപ്പിക്കുന്നതിനായി സ്ത്രീകൾക്ക് മാത്രമായി ബജറ്റിൽ പ്രഖ്യാപിച്ച പദ്ധതിയാണ് മഹിളാ സമ്മാൻ ബചത് പത്ര യോജന. ആകർഷകമായ പലിശ നിരക്ക്, ഫണ്ടുകളിലേക്ക് എളുപ്പത്തിലുള്ള പ്രവേശനം, നികുതി ആനുകൂല്യങ്ങൾ എന്നിങ്ങനെ നിരവധി ആനുകൂല്യങ്ങൾ ഈ പദ്ധതി വാഗ്ദാനം ചെയ്യുന്നു. എല്ലാ തപാൽ ഓഫീസുകളിലും പദ്ധതി ലഭ്യമാകും.
|
|
പദ്ധതി
|
|
പലിശ നിരക്ക് ശതമാനത്തിൽ
|
|
പോസ്റ്റ് ഓഫീസ് സേവിംഗ്സ് അക്കൗണ്ട്
|
|
4.0
|
|
1 വർഷത്തെ നിക്ഷേപം
|
|
6.6
|
|
2 വർഷത്തെ നിക്ഷേപം
|
|
6.8
|
|
3 വർഷത്തെ നിക്ഷേപം
|
|
6.9
|
|
5 വർഷത്തെ നിക്ഷേപം
|
|
7.0
|
|
5 വർഷത്തെ ആവർത്തന നിക്ഷേപം
|
|
5.8
|
|
മുതിർന്ന പൗരൻമാർക്കുള്ള നിക്ഷേപ പദ്ധതി
|
|
8.0
|
|
പ്രതിമാസ വരുമാന അക്കൗണ്ട് പദ്ധതി
|
|
7.1
|
|
സുകന്യ സമൃദ്ധി പദ്ധതി
|
|
7.6
|
|
പബ്ലിക് പ്രൊവിഡന്റ് ഫണ്ട് പദ്ധതി
|
|
7.1
|
|
നാഷണൽ സേവിംഗ്സ് സർട്ടിഫിക്കറ്റ്
|
|
7.0
|
|
കിസാൻ വികാസ് പത്ര
|
|
7.2 
-ND-
(Visitor Counter : 33
പ്രധാനമന്ത്രി ശ്രി. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം താഴെപ്പറയുന്ന കാര്യങ്ങളില് അനുമതി നല്കി:
1. പൊതു-സ്വകാര്യ പങ്കാളിത്ത വിലയിരുത്തല് സമിതി  വഴി അഹമ്മദാബാദ്, ജയ്പ്പൂര്, ലഖ്നൗ, ഗോഹട്ടി, തിരുവനന്തപുരം, മംഗളുരു വിമാനത്താവളങ്ങള് പൊതു-സ്വകാര്യ പങ്കാളിത്തത്തിലൂടെ നടത്തുന്നതിനും വികസിപ്പിക്കുന്നതിനും.
2. പി.പി.പി.എ.സിയുടെ അധികാരപരിധിക്കു പുറത്തുള്ള കാര്യങ്ങള് തീരുമാനിക്കുന്നതിനായി നിതി ആയോഗ് സി.ഇ.ഒയുടെ നേതൃത്വത്തില് ഉള്ളതും വ്യോമയാന മന്ത്രാലയം സെക്രട്ടറിയും സാമ്പത്തിക കാര്യ വകുപ്പു സെക്രട്ടറിയും പൊതുചെലവു വകുപ്പു സെക്രട്ടറിയും ഉള്പ്പെടുന്ന സെക്രട്ടറിമാരുടെ ശാക്തീകൃത സംഘം രൂപീകരിക്കുന്നതിന്.
നേട്ടങ്ങള്:
1. അടിസ്ഥാന സൗകര്യ മേഖലയില് പി.പി.പി. നടപ്പാക്കുന്നതു സേവനം ലഭ്യമാക്കുന്നതിലെയും വൈദഗ്ധ്യത്തിലെയും സംരംഭകത്വത്തിലെയും തൊഴില്വൈശിഷ്ട്യത്തിലെയും കാര്യക്ഷമത വര്ധിപ്പിക്കുന്നു. ഒപ്പം പൊതുമേഖലയ്ക്ക് ആവശ്യമായ നിക്ഷേപം ലഭ്യമാക്കുന്നു.
2. വിമാനത്താവള അടിസ്ഥാനസൗകര്യ പദ്ധതിയില് പി.പി.പി. നടപ്പാക്കുകവഴി വിമാനത്താവളങ്ങളില് ലോകോത്തര അടിസ്ഥാനസൗകര്യവും യാത്രക്കാര്ക്കു ഫലപ്രദവും കൃത്യസമയത്തുമുള്ള സേവനവും എയര്പോര്ട്ട് അതോറിറ്റി ഓഫ് ഇന്ത്യ  പണം മുടക്കാതെ യാഥാര്ഥ്യമാക്കാന് സാധിച്ചു. ഡെല്ഹി, മുംബൈ, ബാംഗ്ലൂര്, ഹൈദരാബാദ്, കൊച്ചി എന്നിവിടങ്ങളിലെ വിമാനത്താവളങ്ങള് പി.പി.പി. മാതൃകയിലാണു വികസിപ്പിച്ചുവരുന്നത്.
3. ഇന്ത്യയിലെ പി.പി.പി. വിമാനത്താവളങ്ങള് രാജ്യാന്തര വിമാനത്താവള കൗണ്സിലിന്റെ വിമാനത്താവള സേവന മേന്മ പട്ടികയില് അതതു വിഭാഗങ്ങളില് ആദ്യത്തെ അഞ്ചെണ്ണത്തില് ഇടം ലഭിച്ചിട്ടുണ്ട്.
4. പി.പി.പി. പരീക്ഷണങ്ങള് ലോകോത്തര നിലവാരമുള്ള വിമാനത്താവളങ്ങള് യാഥാര്ഥ്യമാക്കുന്നതിനൊപ്പം എ.എ.ഐയുടെ വരുമാനം വര്ധിക്കാനും അതുവഴി രാജ്യത്തിന്റെ മറ്റു ഭാഗങ്ങളിലുള്ള വിമാനത്താവളങ്ങളും വ്യോമഗതാഗത നിയന്ത്രണ അടിസ്ഥാനസൗകര്യവും മെച്ചപ്പെടുത്താനും സഹായകമായി.
പശ്ചാത്തലം:
ഇന്ത്യയില് ആഭ്യന്തര, രാജ്യാന്തര വിമാനയാത്രികരില് ഉണ്ടായിട്ടുള്ള വര്ധനയും വിമാനത്താവളങ്ങളിലെ തിരക്കും ഒരു ദശാബ്ദത്തോളം മുമ്പ് സ്വകാര്യവല്ക്കരിച്ചിരുന്ന അഞ്ച് വിമാനത്താവളങ്ങളിലെ ഗതാഗതത്തില് ഉണ്ടായിട്ടുള്ള വന് വളര്ച്ചയും ഒട്ടേറെ രാജ്യാന്തര ഓപ്പറേറ്റര്മാരെയും നിക്ഷേപകരെയും ആകര്ഷിക്കുന്നുണ്ട്. രാജ്യാന്തര താല്പര്യമുള്ള നിര്ണായക അടിസ്ഥാന സൗകര്യ മേഖലയാണ് വിമാനത്താവള മേഖല. മുപ്പതോ നാല്പ്പതോ ലക്ഷം യാത്രക്കാരെ ഉള്ക്കൊള്ളാന് ശേഷിയുള്ള ബ്രൗണ്ഫീല്ഡ് വിമാനത്താവള വികസന പദ്ധതികളോടാണു രാജ്യാന്തര ഓപ്പറേറ്റര്മാര്ക്കും നിക്ഷേപകര്ക്കും താല്പര്യം. പി.പി.പി. സമീപനം വഴി വിമാനത്താവള മേഖലയില് ഉടനടി പ്രത്യക്ഷ വിദേശ നിക്ഷേപം  നേടിയെടുക്കാന് സാധിച്ചേക്കും.
ഈ സാഹചര്യത്തിലാണ് ആദ്യഘട്ടമായി അഹമ്മദാബാദ്, ജയ്പ്പൂര്, ലഖ്നൗ, ഗോഹട്ടി, തിരുവനന്തപുരം, മംഗളുരു വിമാനത്താവളങ്ങള് പി.പി.പിയിലൂടെ നടത്തുന്നതിനും വികസിപ്പിക്കുന്നതിനും തീരുമാനിച്ചത്. ഇത് എ.എ.ഐയുടെ വരുമാനം വര്ധിക്കുന്നതിനും തൊഴിലവസരം സൃഷ്ടിക്കുന്നതിനും അടിസ്ഥാനസൗകര്യ വികസനത്തിനും വഴിവെക്കുമെന്നു പ്രതീക്ഷിക്കുന്നു.
വാണിജ്യ വ്യവസായ മന്ത്രാലയം
അടുത്ത ആഗോള നിക്ഷേപക ഹോട്ട്സ്പോട്ട് ആയി ഇന്ത്യ മാറുമെന്ന് ശ്രീ. പിയൂഷ് ഗോയൽ
ന്യൂ ഡൽഹി, നവംബർ 16, 2021
സിഐഐ -ഏർണസ്റ്റ് & യങ്ന്റെ പുതിയ റിപ്പോർട്ട് പ്രകാരം അടുത്ത ആഗോള നിക്ഷേപക ഹോട്ട്സ്പോട്ട് ആയി ഇന്ത്യ മാറുമെന്ന് വാണിജ്യ-വ്യവസായ മന്ത്രി ശ്രീ. പിയൂഷ് ഗോയൽ പറഞ്ഞു. 2025-ഓടെ പ്രതിവർഷം 120 മുതൽ 160 ബില്യൺ അമേരിക്കൻ ഡോളറിന്റെ നേരിട്ടുള്ള വിദേശ നിക്ഷേപം ആകർഷിക്കാനുള്ള സാഹചര്യങ്ങൾ ഇന്ത്യയിൽ ഉണ്ട്. കഴിഞ്ഞ ഏഴ് വർഷക്കാലമായി വലിയതോതിലുള്ള നേരിട്ടുള്ള വിദേശ നിക്ഷേപം ആണ് നമുക്ക് ലഭിക്കുന്നത്. ഈ ഏഴ് വർഷവും അതിന് മുമ്പുള്ള വർഷത്തെ റെക്കോർഡ് തിരുത്തുന്ന നേരിട്ടുള്ള വിദേശ നിക്ഷേപമാണ് രാജ്യത്ത് എത്തിയത് എന്നും അദ്ദേഹം പറഞ്ഞു. ബഹുരാഷ്ട്ര കമ്പനികളുമായി ബന്ധപ്പെട്ട CII-യുടെ രണ്ടാമത് ദേശീയ സമ്മേളനത്തെ വീഡിയോ കോൺഫറൻസിലൂടെ അഭിസംബോധന ചെയ്യുകയായിരുന്നു കേന്ദ്രമന്ത്രി.
2021 ഒക്ടോബറിൽ തൊഴിൽ മേഖലയിൽ മുൻ വർഷം ഇതേകാലയളവിനേക്കാൾ 43% പുരോഗതിയാണ് നൗകരീ ജോബ്സ്പീക് ഏകകം രേഖപ്പെടുത്തുന്നത്. രാജ്യത്തെ നിർമ്മാണമേഖലയിലെ PMI ഉയരെയാണ്. ഒരു ദശാബ്ദത്തിലെ ഏറ്റവും ഉയർന്ന നിലയിലാണ് സേവന മേഖലയിലെ PMI എന്നും അദ്ദേഹം ചൂണ്ടിക്കാട്ടി.
രാജ്യത്തെ നിക്ഷേപക സാഹചര്യം മെച്ചപ്പെടുത്തുന്നത് ലക്ഷ്യമിട്ട് നിരവധി പ്രധാന നയങ്ങളും വ്യാപാര പരിഷ്കാരങ്ങളും ആണ് ഭരണകൂടം കൊണ്ടുവന്നതെന്ന് ശ്രീ ഗോയൽ ചൂണ്ടിക്കാട്ടി. നിക്ഷേപകർക്ക് ആവശ്യമായ അനുമതികൾ, തീർപാക്കലുകൾ എന്നിവയ്ക്കുള്ള ഒറ്റ ഇടം സജ്ജമാക്കുന്നത് ലക്ഷ്യമിട്ട് ദേശീയ ഏകജാലക സംവിധാനത്തിന്  തുടക്കം കുറിച്ചു. ബഹുരാഷ്ട്ര കമ്പനികൾക്ക് ആവശ്യമായ എല്ലാ വിഭവങ്ങളും ഇന്ത്യക്ക് ഉണ്ട് എന്ന് ഓർമ്മിപ്പിച്ച ശ്രീ. ഗോയൽ, ആഗോള തലത്തിൽ കൂടുതൽ മത്സരക്ഷമത കൈവരിക്കുന്നതിനു അവർക്ക് ആവശ്യമായ എല്ലാ സഹായങ്ങളും ലഭ്യമാക്കാൻ രാജ്യത്തിന് കഴിയുമെന്നും പ്രതീക്ഷ പ്രകടിപ്പിച്ചു. വൈവിധ്യമേറിയ വ്യവസായ രംഗം, നിയമവാഴ്ച, സുതാര്യമായ സംവിധാനങ്ങൾ, നൈപുണ്യ ശേഷിയുള്ള തൊഴിലാളികൾ, കുറഞ്ഞ വേതന നിരക്ക്, നിര്ബന്ധിതമായ സാങ്കേതികവിദ്യ കൈമാറ്റം ഇല്ലാത്തത് തുടങ്ങിയവ ഇതിൽ ചിലതു മാത്രമാണ്
'ബ്രാൻഡ് ഇന്ത്യ' എന്നതിന് ആഗോളതലത്തിൽ പ്രചാരം നൽകാൻ ഇന്ത്യയിലെ അന്താരാഷ്ട്ര കമ്പനികൾക്ക് പ്രോത്സാഹനം നൽകിയ കേന്ദ്ര മന്ത്രി, ഭരണകൂടം, വ്യവസായരംഗം എന്നിവർ തമ്മിലുള്ള പങ്കാളിത്തത്തിന് കൂടുതൽ പ്രാധാന്യം നൽകേണ്ടതിന്റെ ആവശ്യകതയും എടുത്തു പറഞ്ഞു.
RRTN/SKY
(Visitor Counter : 106
പ്രധാനമന്ത്രിയുടെ ഓഫീസ്
മുംബൈയിലെ ഗോരേഗാവിൽ തീപിടിത്തത്തിലുണ്ടായ ജീവഹാനിയിൽ പ്രധാനമന്ത്രിഅനുശോചിച്ചു
പി എം എൻ ആർ എഫിൽ നിന്ന് ധനസഹായം പ്രഖ്യാപിച്ചു
മുംബൈയിലെ ഗോരേഗാവിൽ തീപിടിത്തത്തിലുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു. പി എം എൻ ആർ എഫിൽ നിന്ന് മരിച്ച ഓരോരുത്തരുടെയും അടുത്ത ബന്ധുക്കൾക്ക് 2 ലക്ഷം രൂപയും, പരിക്കേറ്റവർക്ക് 50,000 രൂപ വീതവും പ്രധാനമന്ത്രി ധനസഹായം പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
“മുംബൈയിലെ ഗോരേഗാവിലുണ്ടായ തീപിടുത്തത്തിലുണ്ടായ ജീവഹാനിയിൽ വേദനയുണ്ട്. മരിച്ചവരുടെ കുടുംബങ്ങൾക്ക് അനുശോചനം. പരിക്കേറ്റവർ വേഗം സുഖം പ്രാപിക്കട്ടെ എന്ന് പ്രാർത്ഥിക്കുന്നു. ദുരിതബാധിതർക്ക് സാധ്യമായ എല്ലാ സഹായവും അധികൃതർ നൽകുന്നുണ്ട്. പി എം എൻ ആർ എഫിൽ നിന്ന് മരിച്ച ഓരോരുത്തരുടെയും അടുത്ത ബന്ധുക്കൾക്ക് 2 ലക്ഷം രൂപയും, പരിക്കേറ്റവർക്ക് 50,000 രൂപ വീതവും ധനസഹായം നൽകും."
പ്രധാനമന്ത്രിയുടെ ഓഫീസ്
വന്യജീവികളെക്കുറിച്ചുള്ള പൗരന്മാരുടെ ട്വീറ്റുകളോടു പ്രതികരിച്ച് പ്രധാനമന്ത്രി
വന്യജീവികളുടെ കാര്യത്തിൽ ജനങ്ങൾക്കുള്ള താൽപ്പര്യം സംബന്ധിച്ച് പ്രധാനമന്ത്രി ശ്രീ നരേന്ദ്ര മോദി പൗരന്മാരുമായി ആശയവിനിമയം നടത്തി.
ഇന്നലെ ബന്ദിപ്പൂർ കടുവാ സങ്കേതം സന്ദർശിച്ച പ്രധാനമന്ത്രിയെ ആനകൾ ആശീർവദിക്കുന്നതു സംബന്ധിച്ച പരശുറാം എംജിയുടെ പരാമർശത്തിനു മറുപടിയായി പ്രധാനമന്ത്രി ട്വിറ്ററിൽ കുറിച്ചതിങ്ങനെ:
"അതെ, അത് ഏറെ പ്രത്യേകതയുള്ളതായിരുന്നു."
Yes it was special indeed. https://t.co/2QcEOf6F9D
— Narendra Modi  April 10, 2023
ഡൽഹി നാഷണൽ സുവോളജിക്കൽ പാർക്ക് സന്ദർശിച്ച പ്രിയങ്ക ഗോയലിനെ അഭിനന്ദിച്ച് ശ്രീ മോദി ട്വിറ്ററിൽ കുറിച്ചതിങ്ങനെ:
"നന്നായി. ഇന്ത്യയുടെ സസ്യജന്തുജാല വൈവിധ്യം അത്ഭുതകരമാണ്. കൂടുതൽ കൂടുതൽ അറിയാനുള്ള അവസരം ലഭിക്കുമെന്ന് ഞാൻ പ്രതീക്ഷിക്കുന്നു."
Good. India’s floral and faunal diversity is incredible, and I hope people get the opportunity to discover more of this. https://t.co/AIKOrQoFUz
— Narendra Modi  April 10, 2023
ഇന്നലത്തെ ചിത്രങ്ങളും പ്രധാനമന്ത്രി പങ്കുവച്ചു.
Yes, here are some more pictures from yesterday. Was an amazing experience. https://t.co/ibJnjmCsRr pic.twitter.com/YcguPyUzMt
— Narendra Modi  April 10, 2023
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 157.20 കോടി പിന്നിട്ടു
ന്യൂ ഡൽഹി: ജനുവരി 17, 2022
കഴിഞ്ഞ 24 മണിക്കൂറിൽ 39 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 157.20 കോടി  കടന്നു. 1,68,75,217 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 1,51,740 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,52,37,461 ആയി. ദേശീയ രോഗമുക്തി നിരക്ക് 94.27%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,58,089 പേർക്കാണ്. നിലവിൽ രാജ്യത്ത് ചികിത്സയിലുള്ളത് 16,56,341 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 4.43 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 13,13,444
പരിശോധനകൾ നടത്തി. ആകെ 70.37 കോടി  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 14.41 ശതമാനമാണ്. പ്രതിദിന രോഗസ്ഥിരീകരണ നിരക്ക് 19.65 ശതമാനമാണ്.
RRTN
(Visitor Counter : 123
പ്രധാനമന്ത്രിയുടെ ഓഫീസ്
ശ്യാംജി കൃഷ്ണ വര്മ്മയുടെ ജയന്തി ദിനത്തില് പ്രധാനമന്ത്രിയുടെ പ്രണാമം
ശ്യാംജി കൃഷ്ണ വര്മ്മയുടെ ജയന്തി ദിനത്തില് പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികള് അര്പ്പിച്ചു. ശ്യാംജി കൃഷ്ണ വര്മ്മയുടെ മഹത്വത്തെക്കുറിച്ച് സംസാരിച്ച പ്രധാനമന്ത്രി തന്റെ പ്രസംഗവും പങ്കുവെച്ചു.
പ്രധാനമന്ത്രി ട്വീറ്റ് ചെയ്തു;
'ധീരനായ ശ്യാംജി കൃഷ്ണ വര്മ്മയ്ക്ക് അദ്ദേഹത്തിന്റെ ജയന്തി ദിനത്തില് ആദരാഞ്ജലികള്. ഭാരത മാതാവിന്റെ ധീരനായ പുത്രന് തന്റെ ജീവിതം ഇന്ത്യയെ സ്വതന്ത്രമാക്കുന്നതിനും നമ്മുടെ ജനങ്ങള്ക്കിടയില് അഭിമാനബോധം വളര്ത്തുന്നതിനും വേണ്ടി സമര്പ്പിച്ചു. എന്റെ ഒരു പ്രസംഗം പങ്കുവെക്കുന്നു, അതില് ഞാന് അദ്ദേഹത്തിന്റെ മഹത്വത്തെക്കുറിച്ച് സംസാരിച്ചു.'
--ND--
(Tributes to the brave Shyamji Krishna Varma on his Jayanti. This fearless son of Maa Bharti devoted his life to freeing India and furthering a spirit of pride among our people. Sharing a speech of mine in which I’ve spoken of his greatness. https://t.co/qEpmCbvopj
— Narendra Modi  October 4, 2022
ധനകാര്യ മന്ത്രാലയം
കേന്ദ്ര ബജറ്റ് : വയബിലിറ്റി ഗ്യാപ്പ് ഫണ്ടിംഗ് ഉപയോഗിച്ച് കോസ്റ്റൽ ഷിപ്പിംഗ് PPP മോഡ് വഴി പ്രോത്സാഹിപ്പിക്കും
ഈ ബജറ്റ് ഇന്ത്യയുടെ ഹരിത വളർച്ചയിൽ ശ്രദ്ധ കേന്ദ്രീകരിക്കുന്നു. ഇന്ന് പാർലമെന്റിൽ 2023-24 ലെ കേന്ദ്ര ബജറ്റ് അവതരിപ്പിക്കുന്നതിനിടെ കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി നിർമല സീതാരാമനാണ് ഇക്കാര്യം വ്യക്തമാക്കിയത്.
തീരദേശ ഷിപ്പിംഗ്
വയബിലിറ്റി ഗ്യാപ്പ് ഫണ്ടിംഗ് ഉപയോഗിച്ച് പിപിപി മോഡിലൂടെ യാത്രക്കാർക്കും ചരക്കുനീക്കത്തിനുമായി തീരദേശ ഷിപ്പിംഗ് ഊർജ കാര്യക്ഷമവും കുറഞ്ഞ ചെലവുമുള്ള ഗതാഗത മാർഗ്ഗമായി പ്രോത്സാഹിപ്പിക്കുമെന്ന് ശ്രീമതി സീതാരാമൻ പ്രഖ്യാപിച്ചു .
വാഹനം മാറ്റി വാങ്ങൽ
പഴയ വാഹനങ്ങളും ആംബുലൻസുകളും മാറ്റുന്നതിന് സംസ്ഥാനങ്ങൾക്ക് പിന്തുണ നൽകുമെന്നും ധനമന്ത്രി സൂചിപ്പിച്ചു. പഴയ ഗവണ്മെന്റ് വാഹനങ്ങൾ പൊളിക്കുന്നതിന്, മൂലധനച്ചെലവിനായി ചെലവഴിക്കേണ്ട സംസ്ഥാനത്തിന്റെ അമ്പത് വർഷത്തെ വായ്പയുടെ ഒരു ഭാഗം ഏഴ് ഉദ്ദേശ്യങ്ങളിൽ ഒന്നായി ബന്ധിപ്പിക്കുകയോ അനുവദിക്കുകയോ ചെയ്യുന്നു.
SKY
പ്രധാനമന്ത്രിയുടെ ഓഫീസ്
റൂർക്കേലയിലെ ആദി മഹോത്സവത്തിൽ പ്രധാനമന്ത്രി ട്വീറ്റ് ത്രെഡ് പങ്കിട്ടു
നമ്മുടെ ഗോത്ര സമൂഹങ്ങളുടെ പൈതൃകത്തിലും സംസ്കാരത്തിലും ഇന്ത്യയുടെ അഭിമാനത്തിന് പ്രധാനമന്ത്രി ശ്രീ നരേന്ദ്ര മോദി അടിവരയിട്ടു.
ശ്രീ ഭബാനി ശങ്കർ ഭോയി എം.എൽ.എയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"ഒഡീഷയിലെ റൂർക്കേലയിൽ നടക്കുന്ന ആദി മഹോത്സവത്തെക്കുറിച്ചുള്ള രസകരമായ ഒരു ത്രെഡ്. നമ്മുടെ ആദിവാസി സമൂഹങ്ങളുടെ പൈതൃകത്തിലും സംസ്കാരത്തിലും ഇന്ത്യ അഭിമാനിക്കുന്നു."
-ND-
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 89.89 കോടിയിലധികം വാക്സിൻ ഡോസുകൾ
ഉപയോഗിക്കാത്ത 5.67 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ലഭ്യം; 63.69 ലക്ഷം ഡോസ് ഉടൻ ലഭ്യമാക്കും
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
89,89,83,265
ബാക്കിയുള്ളത്
5,67,37,905
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 89.89 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 5.67 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ബാക്കിയുണ്ട്.
പ്രത്യേക സേവനങ്ങളും ഫീച്ചറുകളും
കേന്ദ്ര മന്ത്രി അനുരാഗ് സിംഗ് ഠാക്കൂര് നാളെ കോഴിക്കോട്ട്
കേന്ദ്ര വാര്ത്താ വിതരണ പ്രക്ഷേപണ മന്ത്രി ശ്രീ. അനുരാഗ് സിംഗ് ഠാക്കൂര് നാളെ  കോഴിക്കോട് സന്ദര്ശിക്കും. രാവിലെ 8 മണിക്ക് മിഠായി തെരുവില് ശുചിത്വ യജ്ഞവുമായി ബന്ധപ്പെട്ട പരിപാടിയില് കേന്ദ്രമന്ത്രി പങ്കെടുക്കും. തുടര്ന്ന് 10.30 ന് ചാലപ്പുറത്തെ കേസരി ഭവനില് നടക്കുന്ന ചടങ്ങില് ജന്മഭൂമി ദിനപത്രത്തിന്റെ കോഴിക്കോട് എഡിഷന്റെ പുതിയ ഓഫീസ് അദ്ദേഹം ഉദ്ഘാടനം ചെയ്യും.
അച്ചടി, ഇലക്ട്രോണിക് മാധ്യമങ്ങളിലെ ഉടമകളുമായും എഡിറ്റര്മാരുമായും ഉച്ചയ്ക്ക് 12.30 ന് കേന്ദ്ര വാര്ത്താ വിതരണ പ്രക്ഷേപണ മന്ത്രി കൂടിക്കാഴ്ച നടത്തും. പ്രസ് ഇന്ഫര്മേഷന് ബ്യൂറോയാണ് പരിപാടി സംഘടിപ്പിക്കുന്നത്.
വൈകിട്ട് 4 മണിക്ക് ഗസ്റ്റ് ഹൗസില് വിവിധ സംഘടനാ പ്രതിനിധികളുമായി ശ്രീ. ഠാക്കൂര് കൂടിക്കാഴ്ച നടത്തും.
തുടര്ന്ന്, 5 മണിക്ക് കോഴിക്കോട്ടെ സ്പോര്ട്സ് അതോറിറ്റി ഓഫ് ഇന്ത്യ പരിശീലന കേന്ദ്രം സന്ദര്ശിക്കുന്ന ശ്രീ. അനുരാഗ് ഠാക്കൂര് ഉദ്യോഗസ്ഥരുമായും, കായിക താരങ്ങളുമായും സംവദിക്കും
കേന്ദ്രമന്ത്രി രാത്രി ഡല്ഹിക്കു പോകും.
--ND--
(Visitor Counter : 15
യു.പി.എസ്.സി
കമ്പൈന്ഡ് മെഡിക്കല് സര്വീസസ്; ഇന്റര്വ്യൂവിന് യോഗ്യത നേടിയവരുടെ പട്ടിക പ്രസിദ്ധീകരിച്ചു
യൂണിയന് പബ്ലിക് സര്വീസ് കമ്മീഷന് ജൂലൈ 21 ന്  നടത്തിയ കമ്പൈന്ഡ് മെഡിക്കല് സര്വീസസ് എഴുത്തു പരീക്ഷയുടെ അടിസ്ഥാനത്തില്ഇന്റര്വ്യൂ/വ്യക്തിത്വ പരിശോധനയ്ക്ക് യോഗ്യത നേടിയ ഉദ്യോഗാര്ത്ഥികളുടെ പട്ടിക പ്രസിദ്ധീകരിച്ചു. പട്ടികwww.upsconline.nic.in എന്ന വെബ്സൈറ്റില് ലഭ്യമാണ്.
യോഗ്യത നേടിയ ഉദ്യോഗാര്ത്ഥികള് ഇന്റര്വ്യൂവിന് ഹാജരാകുമ്പോള് തങ്ങളുടെ പ്രായം, വിദ്യാഭ്യാസയോഗ്യത, സമുദായം, ശാരീരിക ക്ഷമത എന്നിവതെളിയിക്കുന്ന സര്ട്ടിഫിക്കറ്റുകള് ഹാജരാക്കേണ്ടതാണ്. ഇതിനു പുറമെ, ഉദ്യോഗാര്ത്ഥികള് യു.പി.എസ്.സിവെബ്സൈറ്റില് 26.08.2019 മുതല് 09.09.2019 ന് വൈകുന്നേരം ആറു മണിവരെ ലഭ്യമാകുന്ന ഡീറ്റെയില്ഡ് ആപ്ലിക്കേഷന് ഫോറം പൂരിപ്പിച്ച്ഓണ്ലൈനായി സമര്പ്പിക്കേണ്ടതാണ്.
പരീക്ഷാഫലം സംബന്ധിച്ച സംശയ നിവാരണത്തിനായി ഉദ്യോഗാര്ത്ഥികള്ക്ക് ന്യൂഡല്ഹിയിലെയു.പി.എസ്.സിഓഫീസിലെ സേവന കേന്ദ്രത്തില് നേരിട്ടോ, 011-23385271/011-23381125/01123098543 എന്നീ നമ്പറുകളിലോ ബന്ധപ്പെടാം. പ്രവൃത്തി ദിവസങ്ങളില്രാവിലെ 10 മുതല്വൈകീട്ട് 5 മണിവരെ ഈ സൗകര്യംലഭ്യമാണ്.
AMMRD
(Visitor Counter : 64
ഗ്രാമീണ വികസന മന്ത്രാലയം
2016-17 ല് ഗ്രാമീണ മേഖലയില് 33 ലക്ഷം വീടുകളുടെ നിര്മ്മാണം പൂര്ത്തിയാക്കും
നടപ്പ് സാമ്പത്തിക വര്ഷം രാജ്യത്തെ ഗ്രാമീണ മേഖലയില് 33 ലക്ഷം വീടുകളുടെ നിര്മ്മാണം പൂര്ത്തികരിക്കാനുള്ള ലക്ഷ്യം കൈവരിക്കുന്നതിന് സംസ്ഥാനങ്ങളുടെ ആത്മാര്ത്ഥമായ ശ്രമങ്ങള് നടത്തിവരികയാണെന്ന് കേന്ദ്ര ഗ്രാമവികസന വകുപ്പ് അറിയിച്ചു. ഇന്ദിരാ ആവാസ് യോജനയില് ഏറ്റെടുത്ത് 2016 ഏപ്രില് 1 ന് നിര്മ്മാണം പൂര്ത്തിയാകാത്ത വീടുകളും ഇതില് ഉള്പ്പെടും. ഇവയില് മിക്കവയുടെയും നിര്മ്മാണം വര്ഷങ്ങളായി മുടങ്ങിക്കിടക്കുകയാണ്. ഇതില് 21.57 ലക്ഷം വീടുകളുടെ നിര്മ്മാണം ഇതുവരെ പൂര്ത്തിയായിട്ടുണ്ട്.
(കഴിഞ്ഞ നവംബര് ഇരുപതാം തീയതി പ്രധാനമന്ത്രി ഗ്രാമീണ ഭവന നിര്മ്മാണ പദ്ധതിക്ക് തുടക്കമിട്ടതോടെ മൊത്തം അനുമതി നല്കിയ വീടുകളുടെ എണ്ണം 44 ലക്ഷം ആയി ഉയര്ന്നു. 2011 ലെ സാമൂഹിക, സാമ്പത്തിക, ജാതി സെന്സസ്സിന്റെ അടിസ്ഥാനത്തില് ഗുണഭോക്താക്കളെ കണ്ടെത്തുന്നതിനുള്ള തീവ്ര ശ്രമങ്ങള് നടന്നു വരികയാണ്. ഇതുവരെ വിവിധ സംസ്ഥാനങ്ങളിലായി 14.23 ലക്ഷം ഗുണഭോക്താക്കളെ കണ്ടെത്തിയിട്ടുണ്ട്.
പ്രധാനമന്ത്രിയുടെ ഓഫീസ്
ഗുജറാത്ത് മുന് മുഖ്യമന്ത്രി കേശുഭായ് പട്ടേലിന്റെ നിര്യാണത്തില് പ്രധാനമന്ത്രി അനുശോചിച്ചു.
ഗുജറാത്ത് മുന് മുഖ്യമന്ത്രി കേശുഭായ് പട്ടേലിന്റെ നിര്യാണത്തില് പ്രധാനമന്ത്രി ശ്രീ നരേന്ദ്ര മോദി അഗാധ ദുഃഖം രേഖപ്പെടുത്തി.
' നമ്മുടെ പ്രിയപ്പെട്ട ബഹുമാന്യനായ കേശുഭായ് പട്ടേല് അന്തരിച്ചിരിക്കുന്നു. അദ്ദേഹത്തിന്റെ വിയോഗത്തില് എനിക്ക് അതിയായ ദുഃഖവും വേദനയും ഉണ്ട്. സമൂഹത്തിലെ എല്ലാ വിഭാഗങ്ങള്ക്കും ശ്രദ്ധ നല്കിയ സമുന്നതനായ നേതാവായിരുന്നു അദ്ദേഹം. ഓരോ ഗുജറാത്തുകാരന്റെയും ശാക്തീകരണത്തിനും ഗുജറാത്തിന്റെ സമഗ്രവികസനത്തിനും വേണ്ടി സമര്പ്പിക്കപ്പെട്ടതായിരുന്നു അദ്ദേഹത്തിന്റെ ജീവിതം.
ജനസംഘിനെയും ബിജെപിയെയും ശക്തിപ്പെടുത്തുന്നതിന് ഗുജറാത്തില് അങ്ങോളമിങ്ങോളം അദ്ദേഹം യാത്ര ചെയ്തു. അടിയന്തരാവസ്ഥയെ അദ്ദേഹം പല്ലും നഖവും ഉപയോഗിച്ച് എതിര്ത്തു. കര്ഷകരുടെ പ്രശ്നങ്ങള് അദ്ദേഹം ഹൃദയത്തോട് ചേര്ത്തു പിടിച്ചിരുന്നു. എം.എല്.എ, എം.പി, മന്ത്രി, മുഖ്യമന്ത്രി തുടങ്ങിയ പദവികള് വഹിച്ചപ്പോള് കര്ഷകക്ഷേമപരമായ പല കാര്യങ്ങളും പാസ്സാകുന്നുവെന്ന് അദ്ദേഹം ഉറപ്പു വരുത്തി.
ഞാന് ഉള്പ്പെടെ നിരവധി യുവ കാര്യകര്ത്താക്കളെ അദ്ദേഹം വാര്ത്തെടുത്തിട്ടുണ്ട്. അദ്ദേഹത്തിന്റെ സൗഹാര്ദ്ദപരമായ പെരുമാറ്റം എല്ലാവരും ഇഷ്ടപ്പെട്ടിരുന്നു.അദ്ദേഹത്തിന്റെ വിയോഗം ഒരു തീരാനഷ്ടമാണ്. നാമെല്ലാം ഇന്ന് വേദനിക്കുന്നു. അദ്ദേഹത്തിന്റെ കുടുംബാംഗങ്ങളുടെയും അഭ്യുദയകാംക്ഷികളുടെയും ദുഃഖത്തില് ഞാനും പങ്കുചേരുന്നു. അദ്ദേഹത്തിന്റെ മകന് ഭരതുമായി സംസാരിച്ചു, അനുശോചനം അറിയിച്ചു. ഓം ശാന്തി..'- പ്രധാനമന്ത്രി ശ്രീ നരേന്ദ്ര മോദി ട്വിറ്റര് സന്ദേശങ്ങളില് കുറിച്ചു.
ഊര്ജ്ജ മന്ത്രാലയം
540 മെഗാവാട്ട് ക്വാര് ജലവൈദ്യുത പദ്ധതിയുടെ നിര്മ്മാണം മെസേഴ്സ് ചെനാബ് വാലി പവര് പ്രോജക്ട്സ് പ്രൈവറ്റ് ലിമിറ്റഡ് മുഖേന നടത്തുന്നതിന് മന്ത്രിസഭയുടെ അംഗീകാരം
കേന്ദ്ര ഭരണ പ്രദേശമായ ജമ്മുകാശ്മീരിലെ കിഷ്ത്വാര് ജില്ലയില് ചെനാബ് നദിയില് സ്ഥിതി ചെയ്യുന്ന 540 മെഗാവാട്ട്  ക്വാര് ജലവൈദ്യുത പദ്ധതിക്കായി 4526.12 കോടി രൂപയുടെ നിക്ഷേപത്തിന് ഇന്ന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കുള്ള മന്ത്രിസഭാ സമിതി അംഗീകാരം നല്കി. നാഷണല് ഹൈഡ്രോ ഇലക്ട്രിക്കല് പവര് കോര്പ്പറേഷന് , ജമ്മുകാശ്മീര് സ്റ്റേറ്റ് പവര് ഡെവലപ്പ്മെന്റ് കോര്പ്പറേഷന്  എന്നിവയ്ക്ക് 2022 ഏപ്രില് 27ന് യഥാക്രമം 51%വും 49% ഉം ഓഹരി പങ്കാളിത്തമുള്ള മെസേഴ്സ് ചെനാബ് വാലി പവര് പ്രോജക്ട് പ്രൈവറ്റ് ലിമിറ്റഡ്  ആണ് പദ്ധതി നടപ്പാക്കുക.
വര്ഷത്തില് ആശ്രയിക്കാവുന്നതിന്റെ 90%വുമായ 1975.54 ദശലക്ഷം യൂണിറ്റുകള് ഈ പദ്ധതി ഉല്പ്പാദിപ്പിക്കും.
പശ്ചാത്തലസൗകര്യങ്ങള് പ്രവര്ത്തനക്ഷമമാക്കുന്നതിനുള്ള ചെലവിലേക്ക് ഇന്ത്യാ ഗവണ്മെന്റ് 69.80 കോടി രൂപയുടെ ഗ്രാന്റ് നല്കും, കൂടാതെ എ,ം/എസ്. സി.വി.പി.പി.എല്ലില് ലെ ജെ.കെ.എസ്.പി.ഡി.സിയുടെ  ഓഹരിക്ക് വേണ്ടി 655.08 കോടി രൂപയുടെ ഗ്രാന്റും നല്കിക്കൊണ്ട് കേന്ദ്ര ഭരണപ്രദേശമായ ജമ്മു കാശ്മീരിനെ പിന്തുണയ്ക്കുകയും ചെയ്യുന്നു. തങ്ങളുടെ ആഭ്യന്തര വിഭവങ്ങളില് നിന്നായിരിക്കും എന്.എച്ച്.പി.സി അതിന്റെ ഓഹരിക്ക്  വേണ്ട 681.82 കോടി രൂപ നിക്ഷേപിക്കുക. ക്വാര് ജലവൈദ്യുത പദ്ധതി 54 മാസം കൊണ്ട് കമ്മീഷന് ചെയ്യും. പദ്ധതിയില് നിന്ന് ഉല്പ്പാദിപ്പിക്കുന്ന വൈദ്യുതി ഗ്രിഡിന്റെ സന്തുലിതാവസ്ഥയെ സഹായിക്കുകയും വൈദ്യുതി വിതരണ സംവിധാനം മെച്ചപ്പെടുത്തുകയും ചെയ്യും.
പദ്ധതി ലാഭകരമാക്കുന്നതിന് കേന്ദ്ര ഭരണപ്രദേശമായ ജമ്മുകാശ്മീരിലെ ഗവണ്മെന്റ്, പദ്ധതി കമ്മീഷന് ചെയ്തതിന് ശേഷം 10 വര്ഷത്തേക്ക് ജല ഉപയോഗ ചാര്ജുകളിലെ ലെവി ഇളവുകള് നീട്ടി നല്കും ജി.എസ്.ടിയിലെ സംസ്ഥാനത്തിന്റെ വിഹിതം  തിരിച്ചുനല്കുകയും കൂടാതെ പ്രതിവര്ഷം 2% സൗജന്യ വൈദ്യുതി ഇളവുകള് കുറയുന്ന രീതിയില്, അതായത്, പദ്ധതി കമ്മീഷന് ചെയ്തതിന് ശേഷമുള്ള ആദ്യ വര്ഷത്തില് കേന്ദ്രഭരണപ്രദേശമായ ജമ്മു കാശ്മീരിനുള്ള സൗജന്യ വൈദ്യുതി 2% ആയിരിക്കും, അതിനുശേഷം പ്രതിവര്ഷം 2% വര്ദ്ധിക്കുകയും 6-ാം വര്ഷം മുതല് 12% ആകുകയും ചെയ്യും.
പദ്ധതിയുടെ നിര്മ്മാണ പ്രവര്ത്തനങ്ങള് ഏകദേശം 2500 പേര്ക്ക് പ്രത്യക്ഷമായും പരോക്ഷമായും തൊഴില് നല്കുകയും കേന്ദ്ര ഭരണ പ്രദേശമായ ജമ്മുകാശ്മീരിന്റെ മൊത്തത്തിലുള്ള സാമൂഹിക-സാമ്പത്തിക വികസനത്തിന് സംഭാവന നല്കുകയും ചെയ്യും. കൂടാതെ, പദ്ധതിയുടെ 40 വര്ഷത്തെ ജീവിത ചക്രത്തില്, ക്വാര് ജലവൈദ്യുത പദ്ധതിയില് നിന്നുള്ള ജല ഉപയോഗ ചാര്ജുകള്ക്കൊപ്പം ഏകദേശം 4,548.59 കോടി രൂപയുടെ സൗജന്യ വൈദ്യുതിയും 4,941.46 കോടി രൂപയും കേന്ദ്രഭരണപ്രദേശമായ ജമ്മു കാശ്മീരിന് ആനുകൂല്യമായി ലഭിക്കും.
--ND--
(Visitor Counter : 91